Tayvandagi Gomindan partiyasini ilk bor ayol boshqaradi

Tayvanda Gomindan partiyasining yangi yetakchisi saylovlari bo‘lib o‘tdi. Birinchi bor mazkur lavozimga ayol kishi — Xitoy bilan yaqinlashuvning faol tarafdori bo‘lgan 67 yoshli Xun Syuchju saylandi, deya xabar beradi “TASS”.

Xun Syuchju partiyadoshlarining 56 foiz ovozini to‘plash va qolgan uch nomzoddan o‘zib ketishga muvaffaq bo‘ldi. U yaqingacha parlament vitse-spikeri lavozimini egallab kelayotgandi.
Hukmron Gomindan partiyasi yanvar oyida Tayvanda bo‘lib o‘tgan orol ma’muriyati rahbari lavozimiga saylovlarda muxolifatdagi Demokratik taraqqiyot partiyasiga yutqazib qo‘ydi. Partiya 20-may kuni — Tayvanning ilk ayol prezidenti Say Inven inauguratsiyasi kuni (20-may) hokimiyatni uzil-kesil muxolifatga topshiradi.